《移居张元易朱汝修过集得花字》
明代·黎邦琰

天涯何处不为家，渐见东风换物华。开径却惭非蒋诩，谈经真喜得侯芭。

云移双阙来新月，雪霁千门集暝鸦。容易他乡成酩酊，灯前犹自问梅花。

作者简介：黎邦琰，一作邦炎。字君华，号岱舆。从化人。民表长子。明世宗嘉靖四十年（一五六一）举人，明穆宗隆庆五年（一五七一）进士。官临川知县，历仕江西右参政。明神宗万历十六年（一五八八）致仕归。有《旅中稿》、《南秀堂稿》。清道光《广东通志》卷二八○、清雍正《从化县新志》卷三有传。